Peaingel Miikaeli nimi tähendab "kes on kui Jumal". Temast räägitakse kui taevaste väehulkade ülemjuhatajast, juudi rahva kaitsjast. Jumal on andnud Miikaelile palju tähtsaid privileege. Tema on see, kes puhub  pasunat ülestõusmise ajal - "äkitselt, ühe silmapilguga, viimse pasuna hüüdes, sest pasun hüüab ja surnud äratatakse üles kadumatutena, ning meid muudetakse" (1Ko 15,52). Tema ülesandeks on vastu võtta surematuid hingi, kui nad lahkuvad maa pealt ja neid kaaluda: "[---] sind on vaekaussidega vaetud ja leitud kerge olevat" (Tn 5,27). Ilmutuse raamatus on ta peamine kuradi vastu võitleja. Miikaeli nimi esineb nii juutide kui kristlikus apokriiva raamatus.